**ROMÂNIA Anexă la PH nr.\_\_\_\_/2021**

**JUDEŢUL SATU MARE**

**CONSILIUL JUDEȚEAN**

**CONTRACT DE MANDAT**

Încheiat astăzi \_\_\_\_\_\_\_\_\_\_\_\_\_\_\_, între:

**Consiliul Judeţean Satu Mare** (denumit în continuare „mandant"), cu sediul în municipiul Satu Mare, P-ța 25 Octombrie nr.1, reprezentat prin Preşedintele Consiliului Judeţean Satu Mare şi

**Domnul (Doamna) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (denumit în continuare „mandatar"), domiciliat în \_\_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_\_\_\_\_\_ nr. \_\_\_\_\_\_\_\_\_\_\_\_\_\_\_\_, ap. \_\_\_ judeţul Satu Mare, identificat cu B.I./C.I., seria \_\_\_\_\_\_\_ nr. \_\_\_\_\_\_\_\_\_\_\_, eliberat de \_\_\_\_\_\_\_\_\_\_\_\_ la data de \_\_\_\_\_\_\_\_\_\_\_\_\_\_\_, CNP \_\_\_\_\_\_\_\_\_\_\_\_\_\_\_\_\_\_\_\_\_\_\_ ,

urmare a acordului de voinţă intervenit între părţile semnatare,

s-a încheiat prezentul contract de mandat, în condiţiile şi limitele ce urmează a fi prezentate mai jos şi în aplicarea următoarelor acte normative: art. 173 din Ordonanța de Urgență a Guvernului nr.57/2019 privind Codul administrativ, cu modificările și completările ulterioare, art. 2009 – 2042 din Legea privind Codul civil nr. 287/2009, republicată, cu modificările şi completările ulterioare și ale Hotărârii Consiliului Județean Satu Mare nr. \_\_\_\_\_/2021;

**Cap. I. - Obiectul contractului**

**Art. 1.** Obiectul prezentului contract constă în stabilirea cadrului convenţional privind încredinţarea şi exercitarea calităţii de reprezentant al Consiliului Judeţean Satu Mare în Consiliul Administrativ al Filarmonicii de Stat „Dinu Lipatti” Satu Mare, în limitele permise de lege, în scopul realizării obiectului de activitate și a atribuțiilor acestuia, în conformitate cu prevederile legale în vigoare.

**Cap. II.- Durata şi încetarea contractului**

**Art. 2.** (1) Prezentul mandat este acordat pe durata mandatului președintelui Consiliului Județean Satu Mare.

(2) În timpul mandatului, mandatarul poate fi revocat oricând de către mandant, prin retragerea mandatului. Revocarea mandatului poate fi făcută și la propunerea instituției de cultură, în situația înregistrării unui număr de 3 absențe nemotivate consecutiv la ședințele Consiliului administrativ din care face parte.

**Cap. III. - Atribuţiile şi obligaţiile mandatarului**

**Art. 3.** Mandatarul va îndeplini prin vot atribuţiile și activitățile de mai jos, astfel:

a) participă la ședințele Consiliul administrativ al Filarmonicii de Stat „Dinu Lipatti” Satu Mare și îndeplinește atribuțiile, stabilite prin Regulamentul de Organizare și Funcționare al Filarmonicii „Dinu Lipatti” Satu Mare, aprobat prin Hotărârea Consiliului Judeţean Satu Mare nr. 32/2018 privind aprobarea Organigramei, a Statului de funcții și a Regulamentului de Organizare și Funcționare al Filarmonicii de Stat „Dinu Lipatti” Satu Mare și prin Ordonanţa de urgenţă Guvernului nr. 189/2008 privind managementul instituţiilor de spectacole sau concerte, muzeelor şi colecţiilor publice, bibliotecilor şi al aşezămintelor culturale de drept public;

b) depune toate diligenţele în scopul îndeplinirii mandatului încredinţat, la entitatea la care este mandatar al intereselor mandantului;

c) păstrează confidenţialitatea cu privire la activitatea entităţii pe toată perioada mandatului, fiind ţinut responsabil de această obligaţie încă un an de la încetarea prezentului contract;

d) ia măsuri ca entitatea să transmită mandantului toate datele şi informaţiile stabilite de acesta;

e) sesizează mandantul asupra deficienţelor sau neregulilor de natură a periclita normala funcţionare a entităţii pe care le constată direct sau indirect. În cazul în care deficienţele sau neregulile nu pot fi înlăturate operativ, mandatarul va propune şi măsurile ce le consideră că ar trebui luate;

f) depune la Consiliul Judeţean Satu Mare, în termen de cel mult două zile de la data desfăşurării şedinţei Consiliului Administrativ, copii conforme cu originalul (ştampilate şi semnate de conducerea entităţii) de pe hotărârile adoptate şi procesele-verbale ale şedinţelor;

g) depune un raport semestrial de activitate și furnizează oricând mandantului, la solicitarea acestuia, informaţii şi date asupra exerciţiului mandatului său sau legate de activitatea entităţii, precum şi propuneri pentru îmbunătăţirea activităţii acesteia;

h) înştiinţează mandantul înaintea şedinţei consiliului de administrație dacă se găseşte în imposibilitatea de a participa la şedinţa convocată;

i) în cazul discutării în consiliul de administrație a unor probleme și acțiuni pentru care este necesar mandat expres, mandatarul va vota împotrivă, în absența avizului sau a mandatului special, dacă nu primește alte instrucțiuni din partea mandatului;

**Art. 4.** Mandatarul acceptă acest contract de mandat şi este ţinut să-şi îndeplinească obligaţiile contractuale cu buna-credinţă şi prudenţa specifică raporturilor juridice cu caracter oneros. Mandatarul declară pe proprie răspundere că nu se află în nici una din situaţiile de incompatibilitate prevăzute de legislaţia în vigoare, de statutul său profesional sau de calitatea deţinută.

**Cap. IV. - Răspunderea contractuală**

**Art. 5.** Mandatarul este ţinut răspunzător în condiţiile legislaţiei în vigoare, pentru neexecutarea totală/parţială cât şi pentru executarea defectuoasă a contractului;

Producerea de daune materiale şi morale mandantului prin fapte sau omisiuni produse în executarea contractului de mandat atrage răspunderea civilă a mandatarului.

În cazul în care faptele sau omisiunile au caracter penal, mandatarul răspunde şi potrivit legii penale.

Mandantul nu răspunde pentru actele sau faptele ilicite cauzatoare de prejudicii, săvârşite de mandatar prin depăşirea competenţelor atribuite prin prezentul contract.

**Cap. V. - Plata cuvenită mandatarului pentru exerciţiul mandatului său**

**Art. 6.** Pentru îndeplinirea mandatului său de membru în Consiliul Administrativ al instituției de cultură, mandatarul nu este renumerat.

**Cap. VI. Încetarea contractului**

**Art. 7.** Părţile semnatare ale prezentului contract stabilesc că acesta îşi poate înceta efectele în următoarele condiţii:

a) în caz de renunţare a mandatarului la mandatul său. În această situaţie, mandatarul este obligat să notifice mandantului - cu cel puţin 30 zile înainte - renunţarea sa, în caz contrar rămânând obligat la daune interese pentru pagubele ce le-ar provoca;

b) în caz de revocare de către mandant a mandatarului său, oricând acesta hotărăşte;

c) în cazul aparației unor modificări legislative de natură a împiedica asemenea forma de mandatare;

d) în caz de deces al mandatarului.

În cazurile de încetare a contractului prevăzute la literele a), b), c) şi d), mandatarul este obligat să înapoieze mandantului înscrisul constatator al mandatului său;

**Cap. VII. - Alte clauze**

**Art. 8.** Mandantul va putea modifica oricând prevederile prezentului contract, atunci când necesităţile o impun. Mandantul exonerează de orice răspundere mandatarul, în situaţia modificării sau revocării intempestive a mandatului său.

**Art. 9.** Mandatarul nu poate transmite sau substitui mandatul său altei persoane.

**Art. 10.** În executarea mandatului său, indiferent dacă este general sau special, mandatarul va avea în vedere cadrul legal şi criteriile orientative generale sau punctuale, date în scris de mandant.

**Art. 11.** Mandantul are dreptul de a declanşa procedurile privind incidenţa răspunderii mandatarului oricând consideră justificat, pentru neexecutarea totală/parţială sau executarea defectuoasă a mandatului acestuia.

**Art. 12**. Prezentul contract intră în vigoare la data semnării acestuia şi s-a semnat în 2 (două) exemplare.

MANDANT, MANDATAR,

CONSILIUL JUDEŢEAN \_\_\_\_\_\_\_\_\_\_\_\_\_\_\_\_\_\_\_\_\_

prin Preşedinte

Pataki Csaba

**PREŞEDINTE,**  **ȘEF SERVICIU,**

Pataki Csaba Bîja Tania